Cyril vat City Press ombudsman toe – praag.co.za — 20 jaar jonk!
Ferial Haffajee, redaktrise in DA-blou
"Gaan weg, gaan weg. Jy's nie welkom hier nie. Dis my huis. Mense gaan dood weens die ANC," het een man volgens City Press gesê.
Cyril Ramaphosa, die ANC se adjunkpresident, het inwoners van Limpopo aangespoor om te stem anders gaan die "Boere" weer aan bewind kom, het die The Star Maandag berig.
Die werklose enkelma van drie het die ANC die skuld gegee vir die hoë werkloosheidsyfer en gesê sy het haar geloof in die party verloor.
"As al die Suid-Afrikaners nie stem nie, sal ons kwyn. Die Boere sal terugkom om ons te beheer," het hy glo gesê.
Die ANC bestempel die City Press-berig as "fabrikasie en vervalsing". The Star word egter geloof vir sy "akkurate, feitelike en gebalanseerde weerspieëling" van wat in Seshego gebeur het, "wat duidelik die sensasiebelaaide konkoksies en leuens wat in City Press gepubliseer is, weerspreek.
"Die manier waarop die res van die media oor dieselfde gebeurtenis berig het, wat wêrelde verskil van City Press se weergawe, laat mens vermoed dat die storie deur iemand anders in Johannesburg geskryf is, en nie deur die verslaggewer wat in Seshego was nie.
"Dis jammer dat 'n verslaggewer gestuur word om 'n storie te doen, net dat sy storie vir hom geskryf word deur iemand in die nuuskantoor ten einde 'n spesifieke agenda na te streef. Dis g'n wonder nie die maatskappy is die onderwerp van rassespanning in die nuuskantoor," het Jackson Mthembu, nasionale woordvoerder, in die verklaring gesê. – Sapa
Skrywer Karin RoodtGepubliseer op 12 November 2013 Kategorieë Nuus, Suider-AfrikaSleutelwoord City Press, Cyril Ramphosa, Limpopo, persombudsman, seshego